Балалар бакчасы, мәктәпләрдә җәрәхәт алуларга кем гаепле?

	Бәла-каза сәгатен әйтеп йөрми. Балалар бакчасы, мәктәпләрдә бәхетсезлек очраклары – төрле дәрәҗәдәге җәрәхәт алулар турында еш ишетәбез. Җәрәхәтләр төзәлә, тик әти-әниләр белән укытучы, тәрбиячеләр арасында каршылык туа...	 Казанның 114нче мәктәп укучысы Эльвина Симакова 2009 елның февралендә шундый бәхетсезлек очрагына юлыга. Физкультура дәресендә укучыларның берсе шаярып, яныннан Эльвина үтеп барганда аяк чала. Кыз идәнгә егыла, бик җайсыз килеп төшә. Нәтиҗәдә, умыртка баганасына зыян килә. Бу вакытта укытучы янәшәдә булмый. Кызны өенә сыйныфташлары озата китә. Эльвинаның әтисе Азат бәла-каза турында кичен генә белә. Укытучыларның кайгыртмавы, һичьюгы, аңа шалтыратып әйтмәве күңеленә тия. Ул дөреслек эзләп, Идел буе районы судына мөрәҗәгать итә. Мәктәп директорына физкультура дәресләрендәге техник куркынычсызлык кагыйдәләрен үтәүгә контроль йомшак булган өчен кисәтү ясап, судта әлеге эшкә нокта куялар. 
	Лилия ЙОСЫПОВА	
Гаилә һәм мәктәп

	№ 9 |  	


